Máris itt az év meccse az angol bajnokságban?
Január 3-án kissé abszurdnak tűnhet egy mérkőzés felvezetéseként az „év meccse” jelzőt használni, azonban könnyen lehet, hogy a csütörtök esti Manchester City–Liverpool rangadó (21:00, tv: Spíler1) olyat hoz, amiről még hónapokkal később is beszélnek majd az angol futball szerelmesei.
A Premier League 21. fordulójának utolsó találkozóját a listavezető, zsinórban 9 győzelemnél járó Liverpool várhatja jobb előjelekkel, míg a néhány hete még magabiztosnak tűnő Manchester City jókora gödörből próbál majd kilábalni.
így mostanra 7 pontos hátrányban van csütörtök esti riválisával szemben. Mondani se kell, egy újabb vereség, és az ezzel kialakuló 10 pontos különbség akár végzetes is lehet a City címvédési álmaira nézve. A Pool esetleges vereségével, amely Jürgen Kloppék szezonbeli első bajnoki veresége lenne, pedig egy csapásra nyíltabbá válhatna a versenyfutás. Bár a liverpooli gárda nevét hallva sokaknak talán Mohamed Salah, vagy épp csatártársai, Roberto Firmino és Sadio Mané neve ugrik be, a Vörösök idei menetelésének az egyre stabilabbá váló védelem is legalább annyira kulcsa: a nyáron rekordösszegért igazolt brazil Alisson kapuját a 20 forduló alatt mindössze 8-szor vették be a riválisok. Ezúttal viszont jön a talán legkeményebb próbatétel, vagyis a többek közt Sergio Agüero, Raheem Sterling vagy épp Leroy Sané fémjelezte félelmetes City-támadógépezet, amely az idény során eddig 54-szer mattolta az aktuális ellenfelet.
Babos Tímea a német Julia Görgesszel az oldalán kikapott a negyeddöntőben a 250 ezer dollár (70 millió forint) összdíjazású aucklandi keménypályás tenisztornán.
A magyar, német kettős csütörtökön alig több mint egyórás mérkőzésen, két szettben maradt alul a Han Hszin-jün, Darija Jurak kínai, horvát párossal szemben. Babos egyesben az első fordulóban búcsúzott kedden az új-zélandi tornától. Eredmény (a torna honlapjáról): páros, negyeddöntő:  Han Hszin-jün, Darija Jurak (kínai, horvát, 4.)-Babos Tímea, Julia Görges (magyar, német) 6:2, 6:4
A címvédő Győri Audi ETO KC vendéglátóként magabiztosan, végig vezetve, 39-33-re legyőzte a Ferencvárost a női kézilabda-bajnokság szerdai mérkőzésén.
Nemes cselekedetekkel kezdték az évet a Győr szurkolói.
A hazai bajnokság és a kupasorozat, no meg a Bajnokok Ligája címvédője, a Győri Audi ETO KC még az ünnepek előtt felhívást intézett a drukkerekhez, ezzel összhangban pedig az új esztendő első munkanapján „Jó cselekedet a gyermekekért” címmel jótékonysági akciósorozat indult Győrben. A klub célja ezzel a győri gyermekotthonok támogatása, a Ferencváros elleni évnyitó rangadó előtt például az állami gondoskodás keretei között élő gyermekek részére gyűjtöttek. A drukkerek a kapunyitásától a mérkőzés kezdéséig adhatták le adományaikat az Audi Aréna-szerte elhelyezett gyűjtőpontokon.
A szép eredmény eléréséhez adott volt a létszám, hiszen amint arra számítani lehetett, a kezdésre, azaz 19 órára minden hely elkelt a csarnokban, jegyet már hónapok óta nem lehetett kapni a bajnokságban kilenc forduló után pontveszteség nélkül álló, az utóbbi években a bajnoki címről rendre egymás között döntő felek összecsapására. A hangulatot a komoly tét mellett az is megalapozta, hogy a nagyjából 5000 hazai szurkoló már jóval a kezdés előtt hangpárbajt vívott a vendégszektorban helyet foglaló 500-al. Még mielőtt útjára indult volna a labda, a Győri Audi ETO KC elnöke, Bartha Csaba egy-egy virágcsokorral külön-külön köszöntötte a két csapat összesen 15 olyan kézilabdázóját, aki részt vett a decemberi Európa-bajnokságon – a Ferencváros hét, az ETO nyolc játékost adott a különböző nemzeti csapatokba.
A mérkőzés egy-egy rontott lövéssel és Bódi Bernadett góljával kezdődött, majd Nycke Groot találatával folytatódott, ezekre azonban még válaszolt az FTC: Lukács Viktória és Háfra Noémi volt eredményes, négy perc után egálra állt a rangadó (2-2). A hazai együttest rögtön az elején érzékeny veszteség érte, a brazil mellé a magyar állampolgárságot decemberben felvevő Eduarda Amorim ugyanis megsérült, az első hírek szerint kórházba kellett szállítani. Egy gyors gólváltás után újra a házigazda percei következtek, volt 6-3 is az állás, mégis visszakapaszkodott a fővárosi csapat, a 16. percben az FTC edzője, Elek Gábor 7-6-os győri vezetésnél kért időt.
A játékmegszakítás az idény eddigi felében sok gólt szerző, ám a szokottnál többet kapó Győr szempontjából jött ki jobban, a rövid pihenő után ugyanis hengerelt a vendéglátó: sorrendben Stine Oftedal, Nycke Groot és a győri mezben szerdán debütáló új igazolás, a mindjárt két góllal kezdő román beállója, Elena Pintea volt eredményes, ötre növelve az ETO előnyét. A játékrész hajrájához közeledvén a győriek vezetőedzői pozícióját az új idény kezdete óta betöltő korábbi másodedző, Danyi Gábor is élt az időkérés lehetőségével, csapata viszont nem veszített a lendületéből, félidőben 18-11-re vezetett a Győr.
A térfélcserét követően jobban kezdett az FTC-Rail Cargo Hungaria, a vendégcsapat 5-1-es sorozatára reagálva Danyi Gábor újra magához hívta az övéit a 34. minutumban. Ekkor 19-16-ra még mindig a Győr vezetett. A folytatásban kiegyenlített játék zajlott a pályán, felváltva „potyogtak” a gólok mindkét kapu előtt – a sorminta a 47. percben szakadt meg, Pintea góljával újra öt volt közte (29-24).
Ennél közelebb a végjátékban már csak egy rövid periódus erejéig került ellenfeléhez a Ferencváros, amely legutóbb 2015 májusában győzött Győrben. A budapestiek komoly lépéshátrányba kerültek az aranyéremért zajló versenyben, persze, májusban egyszer még Budapesten is összecsap a két csapat a hazai ligában.
Győri Audi ETO KC női kézilabda tenisz FTC-Rail Cargo Hungaria Liverpool Premier League magyar bajnokság Manchester City labdarúgás Babos Tímea